Държавен вестник, бр. 30, 2011 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  30
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 69
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за Българската академия на науките, приет 
от ХLI Народно събрание на 30 март 2011 г.
Издаден в София на 6 април 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение и допълнение на Закона за 
Българската академия на науките (обн., ДВ, 
бр. 85 от 1991 г.; изм., бр. 90 от 1993 г., бр. 123 
от 1997 г., бр. 41 от 2007 г. и бр. 101 от 2010 г.)
§ 1. В чл. 2 се правят следните изменения 
и допълнения:
1. Алинея 1 се изменя така:
„(1) Българската академия на науките 
участва в развитието на науката в съответствие 
с общочовешките ценности, националните 
интереси и целите, определени в Национал­
ната стратегия за научни изследвания, приета 
от Народното събрание. Със своята дейност 
Българската академия на науките съдейства 
за умножаване на духовните и материалните 
богатства на българския народ.“
2. В ал. 2, т. 1 след думата „фундаментални“ 
се добавя „и приложни научни“.
§ 2. В чл. 3 се правят следните изменения 
и допълнения:
1. Алинея 2 се изменя така:
„(2) Председателят на Българската академия 
на науките представя в Народното събрание 
в срок до 30 април на следващата година 
годишен доклад за дейността на БАН, акаде­
мичните институти и другите самостоятелни 
звена, който съдържа отчет за:
1. научноизследователската дейност, вклю­
чително за изпълнението на целите и зада­
чите, определени в Националната стратегия 
за научни изследвания;
2. финансовата дейност;
3. международната дейност.“
2. Създават се ал. 3 и 4:
„(3) Решението на Народното събрание 
относно приемане на годишния доклад за 
дейността на Българската академия на науките 
се обнародва в „Държавен вестник“.
(4) В срок до 10 дни от обнародване на 
решението по ал. 3 годишният доклад за дей­
ността на Българската академия на науките, 
включително и за всеки академичен инсти­
тут и за всяко друго самостоятелно звено, се 
публикува на интернет страницата на БАН.“ 
§ 3. Създават се чл. 5а, 5б и 5в: 
„Чл. 5а. (1) Създава се Съвет на настояте­
лите на БАН с 4-годишен мандат.
(2) Съветът на настоятелите на БАН 
включва:
1. двама представители на министерства, 
определени с решение на Министерския съвет;
2. представител на Националното сдру­
жение на общините в Република България;
3. двама представители на националните 
представителни организации на работодате­
лите;
4. представител на Съвета на ректорите на 
висшите училища;
5. двама представители на юридическите 
лица с нестопанска цел в областта на науката 
или изкуствата;
6. лицето, заемало длъжността председател 
на БАН в предходния мандат, а при обективна 
невъзможност – представител на Събранието 
на академиците и член-кореспондентите;
7. двама учени – членове на Общото съ­
брание на БАН, определени от него;
8. двама чуждестранни учени, определени 
от Общото събрание на БАН по предложе­
ние на Европейската научна фондация и на 
Европейската федерация на националните 
академии на науките.
(3) Представителите по ал. 2 на предста­
вителните организации на работодателите се 
избират и освобождават от организациите, 
признати по реда, определен в Кодекса на труда. 
(4) В състава на Съвета на настоятелите 
на БАН без право на глас се включват:
1. председателят на постоянната парламен­
тарна комисия, отговаряща за науката;
2. представител на дарителите на БАН.
(5) Председателят на Българската акаде­
мия на науките е председател на Съвета на 
настоятелите без право на глас. Членовете 
на Съвета на настоятелите на БАН избират 
заместник-председател на съвета измежду 
членовете по ал. 2, т. 3 – 8. 
(6) Членовете на Съвета на настоятелите 
на БАН, с изключение на председателя на 
БАН и на членовете по ал. 2, т. 5, 6, 7 и 8, 
не могат да са лица, които имат трудово или 
друго правоотношение с БАН, с академичните 
институти или с другите самостоятелни звена, 
както и лица, които имат частен интерес, който 
може да повлияе върху безпристрастното и 
обективно изпълнение на дейността им като 
членове на Съвета на настоятелите.